text: 15.500 krónur komu inn til Sclerosufelagið
text: #000002
text: Til Flaggdagsrenningina, sum Bragdið skipar fyri, hevur seinni árini verið møguligt at melda til heilsurenning, sum er fyri tey, sum fegin vilja røra seg, uttan at kappast. Í ár var heilsurenningin eisini á skránni Flaggdagin, og hesa ferð var renningin í samstarvi við Sclerosufelagið.
text: #000003
text: Luttøkugjaldið fór óskert til Sclerosufelagið og eisini var møguligt hjá øllum, sum meldaðu til, at lata felagnum stuðul. Sclerosufelagið gjørdi nógv burturúr Flaggdagin og tey høvdu sett telt upp við máløkið niðri á Kongabrúnni, har tey bjóðaðu øllum ein drekkamunn. Undirtøkan fyri renningini var góð og somuleiðis komu nógv inn í telti at heilsa uppá og soleiðis kundi Sclerosufelagið varpa ljós á sjúkuna og tað, sum fylgir við.
text: #000004
text: Inn komu 15.500 kr og í góðveðrinum mánadagin var kekkurin handaður formanninum og kassameistaranum. Innkomnu pengarnir fara til gransking og stuðul til sclerosusjúk og onnur tiltøk, ið kunnu betra og lætta um hjá sclerosusjúklingum.
text: #000005
text: Bragdið og Sclerosufelagið hava gjørt av, at samstarvi skal halda fram soleiðis, at komandi Flaggdagsrenningar eisini umfata heilsurenning, har innkomni peningurin fer til Sclerosufelagið.
text: #000006
text: Saman sum eitt lið kempa vit móti sclerosu
text: #000008